Մարկ Ելիզարով

Մարկ Տիմոֆեևիչ Ելիզարով (, մարտի 22, 1863, գյուղ Բեստուժևկա - մարտի 10, 1919, Պետրոգրադ), ռուս բոլշևիկ հեղափոխական, խորհրդային քաղաքական գործիչ, ԽՄԿԿ անդամ (1893)։ 

1886 թվականին ավարտել է Պետերբուրգի համալսարանը։ Եղել է Ալեքսանդր Ուլյանովի մտերիմը և ամուսնացել նրա քրոջ՝ Աննա Ուլյանովայի հետ։ Կուսակցական աշխատանք է կատարել Պետերբուրգում, Մոսկվայում, Սամարայում։ Հեղափոխական գործունեության համար երկու անգամ (1901- 1905) ձերբակալվել և աքսորվել է։ 1906 թվականին ընտրվել է ՌՍԴԲԿ Սամարայի կոմիտեի անդամ։ 1908 թվականին արտասահմանում հանդիպել է Վլադիմիր Լենինին։ Հոկտեմբերյան հեղափոխությունից հետո եղել է հաղորդակցության ճանապարհների ժողկոմ։

Ռուս կոմունիստներ
Մարտի 22 ծնունդներ
Մարտի 10 մահեր
Ռուս հեղափոխականներ
Ռուս պետական գործիչներ
ԽՄԿԿ անդամներ
Ռուս քաղաքական գործիչներ